laion/Wikipedia-Exotic huggingface dataset:
מישל ויליאמס (זמרת)

מישל ויליאמס (באנגלית: Michelle Williams; נולדה ב-23 ביולי 1979) היא זמרת ושחקנית אמריקאית. הייתה חברה בלהקת דסטיניז צ'יילד יחד עם ביונסה נואלס וקלי רולנד. ויליאמס נולדה ברוקפורד, אילינוי. היא החלה לשיר במקהלת הכנסייה, ולאחר מכן היא הייתה חברה ברביעייה מוזיקלית, יחד עם אחותה, שנקראה "United Harmony". היא נרשמה ללימודי צדק קרימינולוגי באוניברסיטת אילינוי, אך עזבה לאחר שנתיים כדי לקדם קריירה מוזיקלית, והיא שימשה כזמרת רקע של הזמרת מוניקה. בפברואר 2000, היא הצטרפה ללהקת דסטיניז צ'יילד. ויליאמס הוציאה ארבעה אלבומי אולפן יחד עם דסטיניז צ'יילד והן זכו בפרס גראמי בקטגוריית "להקת ה-R&B של השנה". במהלך התקופה שבה הופיעה הלהקה, הוציאה ויליאמס שני אלבומי סולו. בעקבות יציאת אחד מאלבומיה וכדי לקדמו הופיעה ויליאמס במחזמר "אידה", בו היא החליפה את הזמרת טוני ברקסטון. בתחילת 2006 התפרקה להקת דסטיניז צ'יילד, ויליאמס הופיעה לראשונה בטלוויזיה בסדרת הקומדיה של UPN "חצי וחצי", בו היא שיחקה נשאית איידס. בשנת 2007 הופיעה במחזמר "הצבע ארגמן". ב-7 באוקטובר 2008, יצא אלבומה השלישי, "Unexpected". ביולי 2009 הופיעה ויליאמס במחזמר "שיקגו". באותה שנה היא החלה לעבוד על אלבומה הרביעי Journey to Freedom אשר יצא ב-2014. בשנת 2019 גילמה את דיאנה רוס בסדרת הטלוויזיה "נשמה אמריקאית", ברשת הטלוויזיה BET, ובשנים 2019–2022 הופיעה בתוכנית "הזמר במסיכה" בארצות הברית, באנגליה ובאוסטרליה. 2002: Heart to Yours 2004: Do You Know 2008: Unexpected 2014: Journey to Freedom מדיה וקבצים בנושא מישל ויליאמס בוויקישיתוף אתר האינטרנט הרשמי של מישל ויליאמס מישל ויליאמס, ברשת החברתית אקס (טוויטר) מישל ויליאמס, ברשת החברתית אינסטגרם מישל ויליאמס, במסד הנתונים הקולנועיים IMDb (באנגלית) מישל ויליאמס, באתר AllMovie (באנגלית) מישל ויליאמס, באתר Rotten Tomatoes (באנגלית) מישל ויליאמס, באתר אפל מיוזיק (באנגלית) מישל ויליאמס, באתר ספוטיפיי מישל ויליאמס, באתר AllMusic (באנגלית) מישל ויליאמס, באתר MusicBrainz (באנגלית) מישל ויליאמס, באתר Yandex.Music (ברוסית) מישל ויליאמס, באתר Discogs (באנגלית) מישל ויליאמס, באתר Songkick (באנגלית) מישל ויליאמס, באתר Genius מישל ויליאמס, באתר MOOMA (בארכיון האינטרנט) מישל ויליאמס, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
מסדר האימפריה הבריטית

המסדר המצוין ביותר של האימפריה הבריטית (באנגלית: The Most Excellent Order of the British Empire) הוא מסדר אבירות בריטי שהוקם ב-4 ביוני 1917 על ידי המלך ג'ורג' החמישי. המסדר כולל חמש דרגות, בחטיבה אזרחית ובחטיבה צבאית, מהבכירה לזוטרה: אביר או גבירת הצלב הגדול (GBE – Knight/Dame Grand Cross) אביר מפקד או גבירה מפקדת (KBE – Knight Commander או DBE – Dame Commander) מפקד (CBE – Commander) קצין (OBE – Officer) חבר (MBE – Member) רק חברים בשתי הדרגות הבכירות נחשבים לאבירים, ועל כן הם בלבד, בתנאי שהם אזרחי בריטניה, זכאים להוסיף לפני שמם את התואר סֶר (Sir) לאביר, או דֵיים (Dame) לליידי. בנוסף למסדר קיים גם "עיטור האימפריה הבריטית" (British Empire Medal), שמקבליו אינם שייכים למסדר, אך הם מסופחים אליו. עיטור זה אינו מוענק עוד בממלכה המאוחדת, אך הוא עדיין בשימוש בכמה ממדינות חבר העמים הבריטי, כגון איי קוק ואיי בהאמה. סיסמת המסדר היא "למען האל והאימפריה" (For God and the Empire). מסדר זה הוא הזוטר ביותר מבין מסדרי האבירות הבריטיים והגדול ביותר מבחינת מספר חבריו. מדיה וקבצים בנושא מסדר האימפריה הבריטית בוויקישיתוף מסדר האימפריה הבריטית, באתר אנציקלופדיה בריטניקה (באנגלית) ערך זה הוא קצרמר בנושא הממלכה המאוחדת. אתם מוזמנים לתרום לוויקיפדיה ולהרחיב אותו.
מאגמה - קונטרס לשירה חדשה

מאגמה - קונטרס לשירה חדשה הוא רבעון לשירה, בעריכת לידור יעקב ומיטל נסים. מטרותיו הראשוניות של הקונטרס הן להוות במה ליצירותיהם של משוררים אלמונים ומוכשרים אשר טרם זכו לחשיפה, לצד משוררים מוכרים, וכן הפיכת השירה לנגישה, והשבתה אל שגרת היומיום, שכן לדעת העורכות השירה אינה אליטיסטית ואינה נועדה לפלח אוכלוסייה מסוים בלבד. עם הזמן גובשה עמדתו הפואטית של הקונטרס, המעודדת פלורליזם שירי, אשר לפיו יש מקום למגוון של קולות בשירה העברית. העורכות אינן מאמינות בניסוח מניפסט כזה או אחר שכותרתו "כך נראית שירה", שכן זוהי הסתכלות צרה העלולה להוביל להגבלת השירה לחזות מסוימת, ומכאן לדילול המגוון ולחדגוניות השירית בכלל. במסגרת פעילות הקונטרס, מתקיימים ערבי שירה בהם קוראים משתתפי הקונטרס משיריהם. הגיליון הראשון ראה אור ביוני 2006 והופץ חינם ברחבי ישראל. החל מספטמבר 2006 הקונטרס רואה אור בסיוע מצד "מרכז ההדרכה לספריות בישראל", במסגרתו מועברים מאות עותקים מכל גיליון להפצה בספריות עירוניות. כיום הקונטרס רואה אור כל רבעון בהיקף של 2,500 עותקים ומופץ חינם ברחבי תל אביב, ירושלים, באר שבע, חיפה והצפון, בבתי קפה ובחנויות ספרים עצמאיות, וכן באוניברסיטת חיפה, באוניברסיטת תל אביב, באוניברסיטת בן-גוריון בנגב ובקמפוס הר הצופים של האוניברסיטה העברית. הגיליונות מכילים שירה רב גונית של משוררים צעירים ואנונימיים לצד משוררים מוכרים ותרגומים. עם המשוררים שפרסמו בקונטרס נמנים עודד פלד, שז, אביה גאולה, אמירה הס, סבינה מסג, אלישבע גרינבאום, אורי הולנדר, רונן אלטמן קידר וטל ניצן. כן פורסמו תרגומים משירתם של טד יוז ושל צ'ארלס בוקובסקי. אתר האינטרנט של מאגמה אלי אשד, "מאגמה" -כוח מתפרץ בעולם הספרות העברית הזמנה לערב ההשקה לרגל הגיליון הרביעי(הקישור אינו פעיל)
Come on Over Baby (All I Want Is You)

(Come on Over Baby (All I Want Is You (בעברית: בוא לכאן מותק (כל מה שאני רוצה הוא אתה)) הוא הסינגל הרביעי מאלבום הבכורה של כריסטינה אגילרה, Christina Aguilera. הסינגל, שיצא ב-2000, הוא הסינגל השלישי של אגילרה שהגיעה למקום הראשון במצעד 100 הלהיטים של בילבורד. השיר נכתב במשותף על ידי זמרת הפופ כריסטינה אגילרה, יוהאן אברג, פול ריין, רון פייר, "סלבריטי סטטוס" (בלאקמון, צ'אם ודוקינס), שלי פייקן וגאי רוש. זה הסינגל הראשון בו השתתפה אגילרה בכתיבת ובהפקת השיר. בקליפ של השיר הופיעה אגילרה בלבוש חושפני ועם פסים אדומים וכחולים בשיערה, בשונה מהופעותיה הקודמות שהיו שמרניות יותר. בדומה לסינגל השני שהוציאה מהאלבום, "What a Girl Wants", השיר הוקלט, עבר עיבוד ומיקס מחדש ויצא כסינגל בגרסה שונה מזו שבאלבום. הגרסה המקורית, "Come On Over (All I Want Is You)" הופקה על ידי הצמד יוהאן אברג ופול ריין. הצמד עיבד את השיר מחדש כשנקבע שהשיר לא מתאים להוצאה כסינגל, אך אגילרה ורון פייר לא היו מרוצים מהתוצאה. ההפקה עברה לידי "סלבריטי סטטוס", והתוצר הוא גרסה יותר מורכבת שכוללת השפעות של היפ הופ, קטע דאנס וראפ מפי אגילרה. השם השתנה ל-"Come On Over Baby (All I Want Is You)". השיר גם נכתב והוקלט מחדש בשפה הספרדית. גרסה זו, שנקראה "Ven Conmigo ‏(Solamente Tú)", הופיעה באלבום הבא של אגילרה שהוקלט בספרדית, Mi Reflejo. גרסה זו העפילה לראש המצעד הלטיני של בילבורד. מידע על היצירה "Come on Over Baby" באתר מיוזיק בריינז מידע על הסינגל "Come on Over Baby" באתר מיוזיק בריינז סרטון השיר "Come on Over Baby" באתר יוטיוב כריסטינה אגילרה, יוהאן אברג, פול ריין, רון פייר, בלאקמון, צ'אם, דוקינס, שלי פייקן, גאי רוש Gold/Platinum, Music Canada
תשדיר שירות

תשדיר שירות הוא פרסומת המשודרת ברדיו או בטלוויזיה, ושנועד לקדם שירות הניתן לציבור על ידי גוף ציבורי או לקדם ענף מסוים במשק, מבלי לציין את שמו של מותג מסוים. זאת, בניגוד לפרסומות רגילות, שנועדו לקדם גופים פרטיים ואת מוצריהם. עם תשדירי השירות הניתנים על ידי גופים ציבוריים ניתן למנות את תשדירי הרשות הלאומית לבטיחות בדרכים, הקוראים לציית לחוקי התנועה, תשדירי שירות המזהירים את הציבור מפני חפצים חשודים (חלקם פורסמו על פי סעיף 46 לחוק רשות השידור הקובע שהממשלה זכאית שהודעותיה ישודרו על ידי רשות השידור), או תשדירים של האגודה למלחמה בסרטן המזהירים מפני נזקי העישון או החשיפה לשמש. עם תשדירי השירות שנועדו לקדם ענף מסוים ניתן למנות תשדירים המעודדים את התיירות בעיר מסוימת או תשדירים שנועדו לקדם את מכירתם של פירות או ירקות. עד 1993, אז החלו שידורי ערוץ הטלוויזיה המסחרי הראשון בישראל, ערוץ 2, לא נראו על מרקעי הטלוויזיה בישראל פרסומות, אלא תשדירי שירות בלבד. כיום, תשדירי שירות משודרים גם בערוץ הראשון וגם בערוצים המסחריים. בניגוד לטלוויזיה, בתחנות הרדיו הממלכתיות של קול ישראל מותר שידורן של פרסומות מסחריות. בתחנת גלי צה"ל, שבה אין פרסומות מסחריות הותר לשדר תשדירי שירות. בעקבות עתירה שהוגשה לבג"ץ על ידי מספר תחנות רדיו אזורי, עוגנה בחוק סמכותה של גלי צה"ל לשדר תשדירי שירות. הדבר נעשה בהוראת שעה שנחקקה ב-2005, והוארכה מאז מספר פעמים. מדיה וקבצים בנושא תשדיר שירות בוויקישיתוף בג"ץ 1551/02 רדיו קול רגע שידורי העמקים בע"מ ואח' נ' מר אבי בניהו-מפקד גלי צה"ל שידורי רדיו של צה"ל ואח' חוק גלי צה"ל - שידורי רדיו של צבא הגנה לישראל (שידורי חסות ותשדירי שירות)(הוראת שעה), התשס"ה-2005 באתר הכנסת
מישל ויליאמס

האם התכוונתם ל... מישל ויליאמס (זמרת) – חברת להקת דסטיניז צ'יילד מישל ויליאמס (שחקנית) – שחקנית אמריקאית
ורד קלפטר

ורד קלפטר (נולדה ב-16 בפברואר 1957) היא זמרת, מלחינה ופזמונאית ישראלית. השיר הראשון שהלחינה וזכה לחשיפה היה "ניחושים של ים", שאת מילותיו כתבה רחל שפירא. יעל לוי הקליטה את השיר, בעיבוד משה לוי, לאלבומה ב-1982. בתחילת שנות ה-90 הוציאה את אלבום הבכורה שלה "לגמרי לא שקטים". כעבור עשור הוציאה את אלבומה השני "קו אדום קו שחור", בהפקת גיל סמטנה. אלבומיה מעולם לא זכו להצלחה מסחרית, וקלפטר הצטיינה בעיקר בזכות פעילותה מאחורי הקלעים. ב-1992 כתבה והלחינה את רוב השירים באלבומה השלישי של יעל לוי "אל תקנה לי ורד", וכן השתתפה בשירת קולות ובנגינת גיטרה. ב-1994 הלחינה קלפטר שני שירים לאלבום הבכורה של דנה ברגר. באותה השנה השתתפה בשירת קולות ב"יקירתי" של אסף אמדורסקי. ב-1997 יצא אלבומה הרביעי של לוי, "שוך הסערה", אשר בו הלחינה קלפטר את רוב השירים. ב-1998 כתבה והלחינה מספר שירים לאלבומה השני של ברגר "פשוט להיות". ב-2000 כתבה והלחינה לאלבומה השלישי של ברגר "עד הקצה", וזכתה בזכות כך ב"פרס תמוז" באותה שנה. ב-2003 נטלה חלק בפרויקט "שרות לאה גולדברג" בו הלחינה וביצעה את השיר "פרידה" למילותיה של לאה גולדברג. ב-2004 הובילה את הפרויקט "סימנים", שהוקדש לשיריו של המשורר מירון ח. איזקסון, ובאותה השנה כתבה והלחינה לאלבומה החמישי של לוי "חמש". ב-2006 נטלה חלק נכבד באלבום "אדם" של אלי מגן וכמו כן הלחינה שני שירים לאלבומה הרביעי של טל גורדון "לפני שהשמש עולה". בספטמבר 2006 הוציאה קלפטר את הסינגל "ספטמבר", סנונית ראשונה מאלבומה השלישי, "אהבה אחת גדולה", שיצא באפריל 2008. האלבום, בהפקתו של עמוס עבר-הדני, כולל 11 שירים אותם כתבה והלחינה קלפטר וכן את השיר "פרידה", מהפרויקט "שרות לאה גולדברג". סמוך לצאתו, יצאו כסינגלים "שלך לעד", דואט עם יצחק קלפטר, בעלה לשעבר, ו"למרות כל זאת". ב-26 במרץ 2007 הוענק לקלפטר פרס עידוד פרסום היצירה על שם אמיתי נאמן למלחין במוזיקה פופולרית מטעם אקו"ם. מנימוקי השופטים: ”אוסף לחנים שלם, מלודיות עדינות ויפות, הרמוניות מרגשות וטובות טעם. לחנים המצליחים להקנות לטקסטים משמעות מסתורית ומיוחדת”. הייתה נשואה לזמר והמלחין יצחק קלפטר. בהמשך, בן זוגה של קלפטר היה נגן הבס גיל סמטנה, ולהם בת. לגמרי לא שקטים – 1990 (נענע דיסק) קו אדום קו שחור – 2001 (הד ארצי) סימנים (שיריו של המשורר מירון ח. איזקסון) – 2004 (נענע דיסק) אהבה אחת גדולה – 2008 (התו השמיני) טקס פרסי תמוז, טקס פרסים של תעשיית המוזיקה (2000): הזוכה בפרס מלחין השנה. טקס פרסי אקו"ם לזמר העברי (ה-49) לשנת תשס"ו (2007): הזוכה בפרס עידוד פרסום היצירה ע"ש אמיתי נאמן למלחין במוזיקה פופולרית. מדיה וקבצים בנושא ורד קלפטר בוויקישיתוף ורד קלפטר, ברשת החברתית פייסבוק ורד קלפטר, באתר שירונט ורד קלפטר, באתר MusicBrainz (באנגלית) ורד קלפטר, באתר Discogs (באנגלית) ורד קלפטר, באתר MOOMA (בארכיון האינטרנט) בן שלו, אור בין עננים, באתר הארץ, 1 במאי 2008 תימורה לסינגר, אוהבת בגדול, באתר ynet, 1 במאי 2008
Mi Reflejo

Mi Reflejo (בעברית: ההשתקפות שלי) הוא האלבום הראשון והיחיד בשפה הספרדית של זמרת הפופ כריסטינה אגילרה משנת 2000. הוא הושק ב-12 בספטמבר 2000, באמריקה. בתוכו נכללים חמישה שירים בגרסה ספרדית מאלבום הבכורה של אגילרה, Christina Aguilera, בתוספת שישה שירים חדשים. בזמן הקלטת האלבום, אגילרה שלטה בשפה הספרדית בצורה חלקית בלבד. למרות עובדה זו, המבטא הספרדי של אגילרה באלבום נשמע כמו של דוברת ספרדית שוטפת ומרוהטת. סינגלים מהאלבום זיכו אותה בשתי מועמדויות בפרסי גראמי הלטיני לשנת 2000: זמרת הפופ (שבו היא גם זכתה) ותקליט השנה. בנוסף, היא קיבלה מועמדות נוספת בפרסי גראמי הכללי על תקליט הלטיני השנה לשנת 2000. האלבום מכר מעל 3 מיליון עותקים בעולם – הישג משמעותי לתקליט בשפה הספרדית. מידע על האלבום Mi Reflejo באתר MusicBrainz האלבום Mi Reflejo באתר Discogs
זאב (רכב)

זאב הוא רכב שטח ישראלי ממוגן. הזאב יכול להחליף כלי רכב קלים לנשיאת לוחמים וציוד כדוגמת האביר ולשפר את בטיחות הנוסעים ואת מיגונם ביחס לכלי רכב אחרים. הרכב פותח על ידי חברת רַפַאֵל – רשות לפיתוח אמצעי לחימה בשיתוף עם חטיבה טכנולוגית ליבשה (חט"ל). חברת "כארמור" היא קבלנית המשנה העיקרית לייצור. הזאב הוא רכב ממוגן רב-תכליתי הבנוי על שילדת פורד 550 עם תיבת הילוכים אוטומטית והנעה 4X4. ניתן להרכיב את הזאב גם על גבי שלדות מסחריות אחרות. הרכב ממוגן בשריון לכלי רכב העולה ברמתו על זה של נגמ"ש ה-M113. הרכב ממוגן כנגד ירי נק"ל, יידוי אבנים ובקבוקי תבערה. בשל מיגונו והיותו נע על גלגלים הוא מתאים ללחימה בשטח בנוי. ה"זאב" ענה על הצורך המבצעי בנושא גייסות משוריין, המצויד בצמיגים שמיועד לפעול באזורים עירוניים. בהיעדר רכב שכזה, נאלץ צה"ל עד אז להפעיל באינתיפאדה נגמ"שים כבדים, שאיטיותם, משקלם הגבוה ותנועתם המסורבלת, גרמו לנזקים שונים ומיותרים. ב-2003 הוצג האבטיפוס של הזאב שנמסר לידי אגף הטכנולוגיה של צה"ל (אט"ל). השימוש המבצעי הראשון של הזאב היה במבצע הבאת ביכורים במרץ 2006 ומאז הוא משמש בהצלחה את צה"ל בלחימה בטרור פלסטיניים בשטחי יהודה ושומרון. באפריל 2019 נחשף הפנתר אשר נועד להחליף את הזאב. ביוני 2021 נראה לראשונה הפנתר בשירות מבצעי במהלך כניסת כוחות צה"ל לג'נין, ומאז פחת השימוש בזאב בשטחי A ו-B. זאב - רכב ממוגן להובלת לוחמים. זאב 2 - רכב שעבר הגבהה והותאם לנסיעה בדרכים משובשות. זאב-בולנס - אמבולנס ממוגן הכולל ציוד רפואי. כרכב בעל צמיגים הזאב מהיר מכלים בעלי הנעת זחל והדבר מהווה יתרון בשימוש לפינוי רפואי. כלי רכב אלו נטלו חלק משמעותי בפינוי נפגעי צה"ל במבצע גשמי קיץ, מלחמת לבנון השנייה ובפעילויות ביהודה ושומרון וברצועת עזה. רכב ההלם - זאב המצויד במגוב ואמצעים לפיזור הפגנות. ישראל ישראל - צה"ל ומשמר הגבול ברזיל ברזיל - המשטרה הצבאית של סאו פאולו אתיופיה אתיופיה - 75 כלים בשימוש צבא אתיופיה גאורגיה גאורגיה - 13 כלים בשימוש כוחות הצבא והמשטרה מקדוניה מקדוניה - בשימוש כוחות אכיפת החוק רומניה רומניה - בשימוש יחידות המשטרה הצבאית של צבא רומניה פרו פרו - בשימוש יחידת ההתערבות של המשטרה זאב 2 בשירות צה"ל זאב בשירות צה"ל זאב של המשטרה הצבאית הרומנית רכבי זאב של משמר הגבול סוג מנוע: מנוע דיזל 6000 סמ"ק V8 הספק: 325 כ"ס (242 קילוואט) מומנט: 560 ניוטון-מטר מערכת ניהול מנוע: מערכת ניהול ממוחשבת תיבת הילוכים: אוטומטית בת חמישה הילוכים מדיה וקבצים בנושא זאב בוויקישיתוף גלריה ומידע על הזאב, באתר israeli-weapons (באנגלית) לקחנו את ה"פנתר" החדש לנסיעת מבחן אחרונה, באתר צה"ל, 4 באפריל 2019 אחרי 19 שנות זאב - הטיגריס נכנס לזירה, באתר צה"ל, 19 בפברואר 2023. הזאב נכנס לשירות מבצעי בצהל, באתר m.news1.co.il בני ברק, רכב הפשיטה החדש של צה"ל?, באתר ynet, 5 באוגוסט 2003
תכונית מבחינה

בפונולוגיה ובפונטיקה, תכונית מבחינה (באנגלית: Distinctive Feature) היא מאפיין פונולוגי, המשמש שפות להבחין בין הגאים. תכונית מבחינה היא הגורם הפונולוגי הקטן ביותר אשר שינוי שלו יכול לגרום לשינוי משמעות בשפה נתונה. למשל, בעברית - קוליות היא תכונית מבחינה, ולפיכך יש הבדל בין עיצורים קוליים בשפה ובין עיצורים בלתי קוליים, וניתן למצוא זוג מינימלי התומך בכך. לעומת זאת, אורך תנועה אינו משמש תכונית מבחינה בעברית, ולכן הגייה מוארכת מעט של תנועה במילה מסוימת לא יגרום לשינוי משמעותה הלקסיקלית (בניגוד למצב באנגלית, למשל). על פי רוב, לדוברי שפה שלא מקיימת הבחנה מסוימת קשה להבחין בין הגאים הנבדלים באותה תכונית. למשל, יקשה על דובר עברית להבחין בין 5 סוגי הטונים של המנדרינית. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
קימרים

קימרים הם עם עתיק שלפי הרודוטוס מקורו בחצי האי קרים ולחופי הים השחור. כך מספר הרודוטוס את סיפור מנוסת הקימרים מארצם מפני הסקיתים: יש גם ידיעה המספרת את הדברים הבאים, אשר אליהם אני נוטה ביותר; הסקיתים אשר נדדו באסיה ונלחצו מאת המַסַגֶטִים במלחמה עברו את הנהר אַרַכְּסֵיס ובאו אל ארץ קִימֶרְיָּה. כי הארץ המיושבת היום מאת הסקיתים, אומרים, כי לפנים הייתה של הקימריים. וכאשר הלכו והתקרבו הסקיתים התיעצו הקימריים, יען כי מחנה גדול הולך וקרב, והיו מחולקים בדעותיהם. ואף כי שני הצדדים עמדו על דעתם, הייתה דעת המלכים הנכונה. יען העם חוה את דעתו, כי טוב יהיה לצאת מן הארץ ואין צורך להכניס את נפשם בסכנה להלחם עם מחנה כבד, ודעת המלכים הייתה להלחם במתקרבים בכל עוז בעד הארץ. והנה לא רצו לשמוע, לא העם למלכים ולא המלכים לעם, אלה החליטו לצאת את הארץ מבלי להלחם ולמסרה לבאים, והמלכים אמרו למות ולהקבר בארצם ולא לנוס יחד עם העם, בהתחשבם כמה טובות היו להם וכמה רעות תבאנה עליהם בברחם מארץ מולדתם. ואחרי אשר החליטו בדבר הזה, נפלגו ובהיותם שוים במספר נלחמו אלה באלה. את כל אלה מהם אשר נהרגו קברו עם הקימריים על יד הנהר טִירַס; עוד היום ידוע קברם; אחרי אשר קברו אותם יצאו מארצם והסקיתים אשר באו נאחזו בארץ השוממה. — היסטוריות מאת הרודוטוס, בתרגום אלכסנדר שור במאה ה-8 לפני הספירה נדדו הקימרים לתוך שטחי אסיה הקטנה, שם פגשו בכוחות אשורים גדולים שהיו נתונים לפיקודו של המלך סרגון השני, ונלחמו בהם. בהמשך פנו להתיישב באזור ימת ואן, ומשם המשיכו להילחם בצבא האשורי, עד שנהדפו לשטחים המערבים של חצי האי. שם פגשו את ממלכת לידיה, ותקפו אותה ואת היישובים היווניים בסביבתה. במאה ה-7 לפנה"ס, ניהלו הקימרים מערכה צבאית נוספת נגד אסרחדון מלך אשור. על פי המתואר בדברי הרודוטוס, פלישת הקימרים לאסיה הקטנה הייתה סיבה ניכרת להתמוטטותה של ממלכת פריגיה המקומית, ובשנת 696 לפני הספירה אף הצליחו לכבוש את בירת הממלה. בהמשך מתואר גירושם של הקימרים מן האזור לחלוטין, על ידי אליאטס מלך לידיה שמלך בתקופה שלקראת סוף המאה ה-7 לפנה"ס. הקימרים מוזכרים לעיתים תכופות בתעודות אשוריות. תעודות מאוחרות יותר, מהתקופה הבבלית והפרסית-אחמנית שנראות כמזכירות את הקימרים, לרוב בשירות צבאי, כנראה מתייחסות בעיקר לסקיתים שבאו אחריהם לאזור. הרודוטוס מספר שהקימרים נהדפו על ידי מלך לידיה בעזרת הסקיתים, עם נודד נוסף שפלש לאסיה הקטנה. הקימרים מתוארים כלוחמים הקרובים במוצאם ובתרבותם לסקיתים ולסרמטים, וכבעלי שיער אדמוני או חום בהיר ועיניים כחולות או ירוקות[דרוש מקור]. הם היו דוברי שפה הודו-אירופית ומוצאם המקורי היה מצפון לים השחור (אזור אוקראינה של ימינו). דמותו של גומר, הנזכרת בספר בראשית מתייחס כנראה אליהם; הקימרים, בדומה לעם הסקיתי (Scythian; "אשכנז") ועמים הודו-אירופיים אחרים מתוארים כעממים יוצאי חלציהם של בני יפת. מדיה וקבצים בנושא קימרים בוויקישיתוף קימרים, באתר אנציקלופדיה בריטניקה (באנגלית) היסטוריות / הרודוטוס / אלכסנדר שור - פרויקט בן־יהודה, באתר benyehuda.org
ויקטוריה

האם התכוונתם ל... אישים ויקטוריה, מלכת הממלכה המאוחדת – מלכת הממלכה המאוחדת מ-20 ביוני 1837 עד פטירתה ב-22 בינואר 1901 ויקטוריה, נסיכת סקסוניה-קובורג-זאלפלד – אימה של המלכה ויקטוריה ויקטוריה, הנסיכה המלכותית – בתה הבכורה של המלכה ויקטוריה ואמו של וילהלם השני, קיסר גרמניה ויקטוריה, נסיכת פרוסיה – ביתה של ויקטוריה, הנסיכה המלכותית ונכדתה של ויקטוריה, מלכת הממלכה המאוחדת. ויקטוריה, נסיכת הסן – בתם של אליס, נסיכת הממלכה המאוחדת ולודוויג הרביעי, הדוכס הגדול של הסן, ונכדתה של ויקטוריה, מלכת הממלכה המאוחדת ויקטוריה אאוחניה, נסיכת בטנברג – מלכת ספרד, נכדתה של המלכה ויקטוריה, אימו של אלפונסו השלושה עשר, מלך ספרד וסבתו של חואן קרלוס הראשון, מלך ספרד ויקטוריה מליטה, נסיכת אדינבורו וסקסה-קובורג-גותה – נכדתה של המלכה ויקטוריה ויקטוריה, נסיכת הממלכה המאוחדת – בתם של אלכסנדרה, נסיכת דנמרק ואדוארד השביעי, מלך הממלכה המאוחדת, נכדתה של המלכה ויקטוריה תומאס לואיס דה ויקטוריה – מלחין ספרדי בן תקופת הרנסאנס ויקטוריה, נסיכת שוודיה – יורשת העצר השוודית ויקטוריה ג'סטיס – שחקנית וזמרת אמריקאית ויקטוריה אזרנקה – טניסאית בלארוסית ויקטוריה בקהאם – זמרת ומעצבת אופנה אנגלית ויקטוריה מונה – זמרת ופזמונאית אמריקאית ויקטוריה ווד – קומיקאית, שחקנית, זמרת, יוצרת, תסריטאית ובמאית אנגלית. ויקטוריה חנה – זמרת ומלחינה ישראלית ויקטוריה אדליידה, נסיכת שלזוויג-הולשטיין – נסיכה גרמנית ויקטוריה, נסיכת סקסוניה-קובורג-גותה – נסיכה גרמנית ויקטוריה, נסיכת באדן – אשתו של גוסטב החמישי, מלך שוודיה ויקטוריה לואיזה, נסיכת פרוסיה – ביתו של וילהלם השני, קיסר גרמניה ויקטוריה (אלה) – אלה רומית ויקטוריה אבריל – שחקנית וזמרת ספרדית ויקטוריה אלקוק – שחקנית בריטית ויקטוריה בוך – כימאית ישראלית מקומות ויקטוריה (אוסטרליה) – מדינה באוסטרליה ויקטוריה (סיישל) – עיר הבירה של איי סיישל ויקטוריה (אי) – אי בטריטוריית נונאווט שבקנדה מצר ויקטוריה – מצר ים בנונאווט בין האי ויקטוריה ממערב, לבין האי המלך ויליאם ממזרח, השייכים לארכיפלג הארקטי הקנדי ויקטוריה (קולומביה הבריטית) – העיר הגדולה ביותר באי ויקטוריה, בירת פרובינציית קולומביה הבריטית ויקטוריה (מלטה) – עיר במלטה ויקטוריה (גרנדה) – עיר בגרנדה מפלי ויקטוריה – מפלי מים על נהר הזמבזי שעל גבול זמביה וזימבבואה באפריקה אגם ויקטוריה – אגם באפריקה, מקורו של הנילוס הלבן ויקטוריה (הונג קונג) – פרוור של הונג קונג ארץ ויקטוריה – אזור באנטארקטיקה תחנת ויקטוריה (לונדון) – תחנת רכבת ראשית ותחנת רכבת תחתית במרכז לונדון נמל ויקטוריה – נמל טבעי בהונג קונג תחנת צ'האטראפאטי שיוואג'י – תחנת רכבת במומבאי, נקראת גם "ויקטוריה טרמינוּס" פארק ויקטוריה (ברלין) – פארק בברלין, בירת גרמניה ויקטוריה (עיר) – עיירה ברומניה, בדרום טרנסילבניה אחר ויקטוריה (סוג) – סוג של צמחי מים ויקטוריה מלכותית – אחד הצמחים מהסוג ויקטוריה ויקטוריה (ספינה) – ספינה שניסתה להבריח אמצעי לחימה לחמאס בעזה ויקטוריה (אלה) – אלת הניצחון הרומית; המקבילה הרומית של ניקה ויקטוריה (ספר) – ספר מאת סמי מיכאל ויקטוריה (טלנובלה) – טלנובלה מקסיקנית משנת 2007 ויקטוריה (סדרת טלוויזיה) – סדרת טלוויזיה בכיכובה של ג'נה קולמן בדמות המלכה ויקטוריה בנץ ויקטוריה – היא מכונית שיוצרה בגרמניה על ידי המהנדס קרל בנץ באמצעות חברת "Benz & Cie." (אנ') אשר יוצרה בין השנים 1892–1898 ויקטור נשים ששמן הפרטי הוא ויקטוריה
Pero Me Acuerdo de Ti

Pero Me Acuerdo de Ti (באנגלית: But I Remember You, ובעברית: אבל אני זוכרת אותך) הוא הסינגל הראשון שיצא מהאלבום הספרדי הראשון והיחיד של זמרת הפופ כריסטינה אגילרה, Mi Reflejo. הסינגל יצא בשנת 2000, ולא הופיע במצעד הסינגלים בילבורד הוט 100, שבדרך כלל לא מופיעים בו שירים בספרדית. השיר ידוע בתור הסינגל הראשון בספרדית של אגילרה שהוא לא חידוש ללהיט באנגלית שהוציאה. הסינגל נכתב והופק בידי רודי פרץ, ועוסק באי נורמליות בסדר חיי היומיום של אהבה נכזבת. הסינגל זכה לאהדה והצלחה רבה ברחבי הקהל הלטיני בעולם והגיע למקומות הראשונים במצעדים רבים של שירים בשפה הספרדית. מידע על היצירה "Pero Me Acuerdo de Ti" באתר מיוזיק בריינז גרסאות נוספות ל"Pero Me Acuerdo de Ti" באתר SecondHandSongs
Christmas Time

Christmas Time (בעברית: זמן חג המולד) הוא הסינגל הראשון והיחיד שיצא מאלבום חג המולד של זמרת הפופ כריסטינה אגילרה, My Kind of Christmas. הסינגל יצא לתחנות הרדיו בלבד למטרת שידור ולכן גם לא צעד במצעדים ונמכר בחנויות ברחבי העולם. אגילרה הקליטה חידוש בעבר לשיר חג המולד שהוציאה לתחנות הרדיו, "The Christmas Song", שנכלל באלבום גם כן, עוד לפני שהוקלט אלבום חג המולד. הסינגל הוא שיר חג המולד היחיד של אגילרה שהוא שיר מקורי ולא חידוש לשיר מוכר, לעומת שאר השירים הכלולים באלבום. נכון לשנת 2020, צבר השיר בספוטיפיי למעלה מ-14 מיליון השמעות. אלכס אלסנדורי, בלאקמון, סטיב בראון, צ'אם, רון פייר Christmas Time, נבדק ב-2020-04-02 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Falsas Esperanzas

Falsas Esperanzas (באנגלית: False Hopes, ובעברית: תקוות שווא) הוא הסינגל השני שיצא מהאלבום הספרדי הראשון והיחיד של זמרת הפופ כריסטינה אגילרה, Mi Reflejo. הסינגל יצא בשנת 2001. הסינגל לא נכנס למצעד הסינגלים הוט100 בבילבורד שבאמריקה, כי בדרך כלל סינגלים בשפה הספרדית לא ידועים כסינגלים שצועדים במצעד הזה, לפיכך, קיים מצעד לטיני בבילבורד. הסינגל ידוע בתור שיר הסלסה הקיצבי הראשון והיחיד שאגילרה הוציאה. בנוסף להצלחתו הגדולה, הוא נבחר להיות שיר הפתיחה של הטלנובלה Como en el Cine. השיר נכתב בידי חורג'ה לואיס פילוטו. השיר עוסק בהיכרות ותחילת מערכת יחסים שמבוססת על הבטחות וציפיות מזויפות של הגבר שאותו הכירה. מידע על הסינגל "Falsas Esperanzas" באתר מיוזיק בריינז סרטון השיר "Falsas Esperanzas" באתר יוטיוב ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
תנועה פריסטלטית

תנועה פּריסְטָלְטית (באנגלית: Peristaltic movement) היא תנועה גלית של שרירים בגופם של בעלי חיים, הגורמת לדחיפת חומרים שונים דרך צינורות בגוף. תנועה פריסטלטית מתרחשת בוושט, בו נדחף המזון מהפה אל הקיבה; במעי, בו נדחפים המזון המעוכל ובעיקר הפסולת במורד המעי, עד להגיעם אל פי הטבעת; ובכליות, מהן נדחף השתן אל שלפוחית השתן. תנועה פריסטלטית בקיבה נגרמת גם כשהיא ריקה, כשבעל החיים חש רעב. ההתכווצויות הקיבה בתנועה פריסטלטית גורמת לקרקורי בטן. התהליך מואץ על ידי אותות עצביים שמגיעים ממרכז הרעב שבהיפותלמוס. התנועה הפריסטלטית נגרמת על ידי שרירים חלקים בלתי-רצוניים המופעלים על ידי מערכת העצבים האוטונומית. התנועה הפריסטלטית מאפשרת את הנעת התוכן המצוי בצינור של בעל החיים גם כאשר התנועה היא בכיוון המנוגד לכוח הכבידה. כך, למשל, ינוע המזון במורד הוושט אל הקיבה גם כשאדם מבצע עמידת ראש. כאשר הפריסטלטיקה גבוהה, נוצרת צואה המכונה "שלשול" וכאשר הפריסטלטיקה נמוכה נוצרת צואה יבשה במיוחד. אצל בני אדם פריסטלטיקה תקינה היא תנועה כל 5-20 שניות. תנועה אחת לדקה מוגדרת כפריסטלטיקה איטית ותנועה כל שלש שניות מוגדרת כפריסטלטיקה מהירה. מכלול הנדידה המוטורית תנועה פריסטלטית, באתר אנציקלופדיה בריטניקה (באנגלית) ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.